Самы вопытны работнік — Алена Кратовіч. Звыш трыццаці год працуе ў мясцовым магазіне. Была і прадаўцом, і загадчыцай. Цяпер яна зноў — прадавец. Як сама прызнаецца, ведае ўсіх вяскоўцаў у твар, і яны яе — таксама. Яшчэ з парога можа дакладна вызначыць, што прывяло пакупніка на гэты раз у краму. У размове жанчына падкрэсліла, што вельмі любіць сваю прафесію. І калі б зноў давялося выбіраць, кім быць, стала б толькі прадаўцом.